محنشة

المحنشة هي نوع من لحلويات لمغريبية لمشهورة كتميز بشكلها لمحنش و بمذاقها. كتختلف طريقة تحضيرها من منطقة لأخرى، وكتعتبر من لحلويات لي كتميز بصعوبتها وتنوع مقاديرها.

 تسمية 
تسمات لمحنشة بهاد سمية حيث كتلوى كي لحنش، فا سميتها جاية من كلمة "لحنش".

 التاريخ 
فاش كنرجعو ل تاريخ لمحنشة كانلقاو عندها علاقة مع مدينة مكناس لمغربية، وبزاف تاع الباحثين رجحو بلي أصلها من هاد لمدينة بحال الباحث الراحل الشاف الهواري الحسين لي كيشوف بلي قصر المحنشة هو أصل حلوة المحنشة، و بلي نشأت هنا ف لمغريب، و بضبط بين قصر لمحنشة و قصر لكشاشين ف مكناس، وهي كيما كيقول بلي تطوير ل واحد طبق كان منتاشر ف لمغريب ف لقرن 15، فاش ولا السكار لبيض كيتنج ف لمغريب و كيتصدر ل ؤروپا و تستغنى على العسل.
تصغير|270x270بك|قصر المحنشة ديال السلطان مولاي سماعيل ف مدينة مكناس، المغرب.

و فاش كنرجعو لعهد مولاي سماعيل (1645 - 1727) كنلقاو بلي بنى قصر سماه بقصر "المحنشة" بسبب نمط توجيه لمياه لي كتشبه فتعرجاتها لمحنشة، وف هاد الصدد جا ف كتاب "Le Maroc: aperçu historique" ف صفحة 52:"من الأعمال المعمارية لمولاي إسماعيل، أحد أكثر الأمثلة إغراءً واكتمالاً التي بقيت لنا هو قصر الحريم، المسمى دار المحنشة بسبب نمط توجيه المياه التي تذكرنا بتعرجاتها بكعكة مغربية معينة."
و تدكرات حتى ف قصيدة اَلزَّرْدَة لي نظمها الزجال لمغربي محمد بن علي المسفيوي الدمناتي ف لقرن 19، وكيقول عليها:" هَاتْ اَلْبْسَاطَلْ اَلْمَحْسُونَا * وَ اَلُّوزْ فِي اَوْسَطْهَا يَنْبَا * وَكْدَاكْ بَاَلسّْمَنْ مَدْهُونَا * ومْحَنّْشَا اَنْحَبّْ اَبْرَغْبَا * اَتْكُونْ رَايْقَا مَتْقُونَا "

 ف لعادات 
ف عام 1997 نشرات الباحثة المصرية «جاد الله منال عبد المنعم» كتابها «الاتصال الثقافي: دراسة انثروبولوجية في مصر والمغرب»، وذكرات فيه لمحنشة لمغريبية وقالت بلي راها ضرورية فالأعراس لمغريبية:"وتحرص أم العروس على إرسال طعام مميز يوم "الصبوحى" أي يوم الصباحية الذى يلي ليلة الزفاف للعروسين وهي المحنشة وكما هو واضح من المسمى تأخذ شكل الحنش. ويرجع تصور المغاربة لضرورة المحنشة ما ترمز له من ناحية الشكل للاعتقاد في قوة الارتباط بين الزوج والزوجة والتفافهما حول بعضهما."وفاش كنرجعو ︎لكتاب "Fès avant le protectorat" لي تصدر عام 1949، كانلقاو مذكور فيه بلي من العادات الفاسية ف الأعراس، أب لعروسة كيصيفط ف النهار السادس (نهار لغسيل) ل راجل بنتو ربعة ؤلا ستة د الطبلات ديال لبسطيلا و لغريبة و كعب الغزال ولمحنشة:"اليوم السادس، المسمى نهار الغسيل (يوم الحمام)، بسبب حمام الليل،.... غالباً ما يرسل والد الفتاة في ذلك اليوم إلى زوج ابنته أربعة أو ستة طاولات، واحدة من كعب الغزال، وواحدة من الغريبة، وواحدة أو اثنتين من المنحشة، وواحدة أو اثنتين من البسطيلا."

 أنواع لمحنشة 
ف لمغريب كاينين بزاف د النواع تاع لمحنشة و داكشي راجع ل ختلاف مكونات لحشوة، لكن لي مشهورين بزاف هوما لمحنشة لحلوة، و لمحنشة لمالحة.

 لمحنشة لحلوة 
 لمكونات 

 طريقة التحضير 

 قلي 250 ڭرام د اللوز ف الزيت، و من بعد نشفو ب لورق النشاف.
 طحن اللوز لي قليتيه مع نص كمية السكار حتى تحصل على عجينة، و طحن داكشي لي بقى من اللوز المقشر و السكار حتى تحصل على عجينة خرة، و من بعد خلطهم بجوج وزيد عليهم المسكة الحرة، الزبدة و لما زهر حتى تحصل على خليط متجانس.
 خلي لعجينة شي ساعة، عاد شكل منو عصى بغلض 2 سم.
 فوق الطبلة، حط جوج نصوصا ديال ورقة لبسطيلا طوليا باش تحصل على بانضة طويلة من ورقة لبسطيلا.
 و حط ديك لعصا تاع عجينة اللوز على طول بانضة ورقة لبسطيلة. و لفو على لحشوة حتى تولي عصا طويلة.
 ومن بعد، لف ديك لعصا الطويلة تاع لمحنشة على راسها حتى تعطي شكل ببوشة، و لصق طرافها بالبيض.
 وف لخر، دهنها بالزبدة و حطها تحمر ف الفران على درجة 190 لمدة 20 حتال 25 دقيقة. وخرجها، وسقيها بالعسل وزينها برقائق لوز.

 لمحنشة لمالحة 
 لمكونات 

 طريقة التحضير 
 دوب الزبدة مع الزيت ف مقلا، و حمر لبصلة، زيد الكفتة و لعطرية و الملحة و الفلفلة و قلبهم حتى تطيب لكفتة و تمص السايل.
 حيدها من العافية، و زيد لقزبور و لمعدنوس و لبيض و لفرماج و خليها حتى تبرد.
 فوق الطبلة، حطي الجوج نصوصا ديال ورقة لبسطيلا طوليا باش تحصل على بانضة طويلة من ورقة لبسطيلا.
 حط لحشوة، و ضوّر عليها ورقة البسطيلة.
 و من بعد، ضوّر ديك لعصا طويلة تاع لمحنشة على راسها حتى تعطي شكل ببوشة. و لصق طرافها بالبيض.
 وف لخر، دهنها بزبدة و حطها تحمر ف الفران على درجة 190 لمدة 20 حتال 25 دقيقة.

 مصادر 

تصنيف:كوزينة د لمغريب
تصنيف:ماكلة